Ekkert verður af því að götuhjólakeppnin Tour of Reykjavík verði haldin í ár og er ástæðan sú að ekki tókst að tryggja fjármögnun . Erfiðlega hefur gengi að fjármagna keppnina auk þess sem helsti styrktaraðili keppninnar síðustu tvö ár , WOW air , fór í þrot fyrr á árinu . Tour of Reykjavík var fyrst haldið árið 2016 og var tveggja daga keppni þar sem fyrri daginn var farið Mosfellsheiðina , á Þingvelli og Nesjavelli til baka ( fyrsta árið var farið öfugan hring ) . Síðari daginn var svo hjólað um Reykjavík . Fyrsta árið gætti óánægju meðal einhverra íbúa vegna keppninnar , en þá var hjólað frá Laugardal upp á Bústaðarveg og svo í gegnum miðbæinn og Sæbrautina til baka . Krafðist þetta lokunarpósta nokkuð víða og voru ökumenn ósáttir . Árið eftir var brautinni hins vegar breytt og þunginn færðist niður á Sæbraut þar sem hjólað var fram og til baka með smá twist um miðbæinn . Í framhaldinu lækkuðu gagnrýnisraddirnar . Slæmt er að sjá á eftir þessari keppni , enda eina „ multi stage “ keppnin í götuhjólreiðum hér á landi . Hins vegar segjast forsvarsmenn keppninnar að stefnt sé að því að hún verði aftur haldin að ári .